כלה ודעה קדומה

כלה ודעה קדומה (באנגלית: Bride and Prejudice) הוא סרט רומנטי מוזיקלי בבימויה של גורינדר צ'דהא משנת 2004. התסריט של צ'דהא ופול מיידה ברגס הוא עיבוד מודרני בסגנון בוליווד לרומן של ג'יין אוסטן "גאווה ודעה קדומה". שפת הסרט היא בעיקר אנגלית עם מעט דיאלוגים בהינדית ופנג'אבי. הסרט יצא לאקרנים בארצות הברית ב-11 בפברואר 2005 וזכה לביקורות חיוביות. עלילת הסרט מבוססת על הרומן "גאווה ודעה קדומה" של ג'יין אוסטן. לחלק מהדמויות בסרט יש אותם שמות כמו בספר והאחרים שונו לשמות הודים עם צליל דומה לשם המקורי (כגון לליטה במקום אליזבת). הסיפור מתרחש בעיר אמריטסר שבהודו, ועוקב אחרי חייה של לליטה אישה צעירה החיה עם אביה האוהב, ועוזרת לו לנהל את העסק המשפחתי. אמא של לליטה להוטה להשיג לבנותיה חתנים מכובדים ועשירים. ללליטה שלוש אחיות ג'איה, מאיה ולאקי. לכבוד נישואי אחת מחברותיהן מגיע לעיר מאנגליה עורך הדין בלראג' עם אחותו קירן. יחד איתם נמצא גם ויל דארסי, ידידו של בלראג' משכבר הימים, צעיר אמריקאי נאה ואמיד העובד בעסקי המלונאות המשפחתיים. האירועים בסרט חופפים בערך לאלה של הרומן בתוספת של שירים וריקודים בסגנון בוליווד. דארסי נמשך לליטה למרות רצונו, והיא חושבת עליו שהוא שחצן, יהיר, ולא סובלני כלפי הודו ותרבותה. התנהגותם של בני משפחת באקשי במסיבות ובמפגשים מדהימה את דארסי וחבריו, גברת באקשי בפטפוטיה חסרי הדעת, הריקוד הקיטשי של מאיה, והפלירטוט חסר המעצורים של לאקי. התנהגות זו מביישת את ג'איה ואת לליטה. בלראג' וג'איה מתאהבים ממבט ראשון, אך אי הבנות והתערבות אחרים בחייהם גורמות להם להיפרד. לליטה פוגשת את ג'וני ויקהאם ונמשכת אליו. ג'וני מכיר את דארסי מילדות והוא מאמת את דעתה עליו. מר קולי, קרוב משפחה מאמריקה, הוא צעיר עשיר אך גס, מגושם וראוותן. הוא מציע ללליטה נישואים שהיא דוחה, אך חברתה הטובה צ'נדרה מקבלת את הצעת הנישואים לתדהמתה של לליטה. כאשר האחות הצעירה של לליטה, לאקי, בורחת עם ויקהאם, דארסי ולליטה מוצאים את השניים ומפרידים ביניהם, לפני שיהרוס את חייה כפי שעשה לאחותו הצעירה של דארסי. לבסוף בחזרה בהודו, בלראג' וג'איה מתחתנים. דארסי מפתיע את לליטה כשהוא מצטרף ללהקת מתופפים מסורתית, בכוונה להראות לה שהוא לומד להעריך את התרבות ההודית. הסרט מסתיים בחתונה כפולה של ג'איה ובלראג' ולליטה עם דארסי, כאשר שני הזוגות רוכבים על פילים ברחובות אמריטסר. אישווריה ראי - לליטה באקשי (אליזבת בנט) מרטין הנדרסון - ויליאם "ויל" דארסי (פיצוויליאם דארסי) דניאל גיליס - ג'וני ויקהאם (ג'ורג' ויקהאם) נאבין אנדרוס - מר בלראג' (מר בינגלי) אנופם קר - מר באקשי (מר בנט) נדירה באבר - גברת באקשי (גברת בנט) נמרטה שירודקר - ג'איה באקשי (ג'יין בנט) אינדירה וארמה - קירן בלראג' (קרוליין בינגלי) סונלי קולקמי - צ'נדרה למבה (שרלוט לוקאס) ניטין גאנאטרה - מר קולי (מר קולינס) מגנה קותרי - מאיה באקשי (מרי בנט) פייה ראי צ'ודהרי - לאקי באקשי (לידיה בנט) אלקסיס בלדל - ג'ורג'ינה "ג'ורג'י" דארסי (ג'ורג'ינה דארסי) מרשה מייסון - קתרין דארסי (ליידי קתרין דה-ברג) הרוויי וירדי - גברת למבה (גברת לוקאס) ג'ורג'ינה צ'פמן - אן דה ברג הסרט קיבל מימון של מועצת הקולנוע של בריטניה בתנאי שרוב הצילומים יהיו בבריטניה. בין אתרי הצילומים של הסרט היו אתרים בבקינגהמשייר: הלטון האוס (אנ'), סטוק פארק קלאב (אנ'), טורוויל (אנ') טחנת הרוח קומבסטון (אנ'), וכמו כן אתרים בלונדון: סאותהול (אנ'), "ליטל וניס", לונדון איי וב"תיאטרון הסרטים הלאומי". אתרי צילום נוספים היו במקדש הזהב באמריטסר, החופים של גואה, הגרנד קניון, אולם הקונצרטים על שם וולט דיסני בלוס אנג'לס והחוף של סנטה מוניקה. הזמרת אשנטי שרה בסרט את השירים "Take Me to Love" ואת "Touch My Body". לדברי הבמאית גורינדר צ'דהא הופעתה של אשנטי בסרט היא הומאז' למסורת של הופעות קמאו של ידוענים השרים שיר שאינו קשור ישירות לעלילת הסרט. עם צאתו זכה הסרט לביקורות אוהדות. באתר הביקורות Rotten Tomatoes הוא קיבל ציון של 79% בהתבסס על ביקורות של 33 מבקרים, ודירוג ממוצע של 6.6 מתוך 10. אתר האינטרנט הרשמי של כלה ודעה קדומה כלה ודעה קדומה, ברשת החברתית פייסבוק כלה ודעה קדומה, ברשת החברתית אקס (טוויטר) "כלה ודעה קדומה", במסד הנתונים הקולנועיים IMDb (באנגלית) "כלה ודעה קדומה", באתר נטפליקס "כלה ודעה קדומה", באתר AllMovie (באנגלית) "כלה ודעה קדומה", באתר Rotten Tomatoes (באנגלית) "כלה ודעה קדומה", באתר Box Office Mojo (באנגלית) "כלה ודעה קדומה", באתר Metacritic (באנגלית) "כלה ודעה קדומה", באתר אידיבי "כלה ודעה קדומה", באתר Hulu סרטים (באנגלית) "כלה ודעה קדומה", במסד הנתונים הקולנועיים KinoPoisk (ברוסית) וואלה!‏, צ'אטני אוסטין, באתר וואלה, 11 באפריל 2005 "Bride and Prejudice", Box Office Mojo. 26 May 2005 bride_and_prejudice, Rotten Tomatoes